**Образац 12**

Јавно комунално предузеће Водовод Златибор

Чајетина

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до 30.06.2025. године\*

 **Чајетина, 30.07.2025.**

 **I ОСНОВНИ СТАТУСНИ ПОДАЦИ**

Пословно име: Јавно комунално предузеће Водовод Златибор

Седиште: Чајетина, Александра Карађорђевића 6а

Претежна делатност:3600 Сакупљање, пречишћавање и дистрибуција воде

Матични број:20302976

ПИБ:105060489

Надлежно министарство:Министарство финансија

**Претежна делатност** предузећа је:

36.00 – сакупљање, пречишћавање и дистрибуција воде,

Предузеће може обављати и следеће делатности:

37.00 – уклањање отпадних вода,

42.21 – изградња цевовода,

43.22 – постављање водоводних и канализационих цеви,

42.99 – изградња осталих непоменутих грађевина,

43.12 – припрема градилишта,

43.99 – остали непоменути специфични грађевински радови,

45.20 – одржавање и поправка моторних возила,

49.41 – друмски превоз терета,

82.99 – остале услужне активности подршке пословања.

**Законски оквир:**

Оснивање и пословање јавних предузећа која обављају делатност од општег интереса, регулисана су Законом о јавним предузећима, Законом о комуналним делатностима, Законом о привредним друштвима, правилницима и уредбама Владе које регулишу делатности које предудзеће обавља и одлукама оснивача.

**Одлуке** које је донела Скупштина општине Чајетина, као освнивач су:

* **Одлука о оснивању Јавног комуналног предузећа „Водовод“ Златибор** (Општински службени гласникброј 4/06, 6/07 и 6/11) и **Одлука о измени и допуни одлуке о оснивању јавног комуналног предузећа ,,Водовод“ Златибор** број 26/2012 од 03.02.2012. године.
* **Одлука о водоводу и канализацији** (Општински службени гласник број 13/02 и 6/2003) - Овом одлуком уређују се услови и начин снабдевања грађана водом, предузећа и других установа, услови и начин прикључивања на водоводну и канализациону мрежу, одржавање и коришћење објеката и уређаја за снабдевање водом, пречишћавање отпадних вода, мере ограничења потрошње и мере заштите објеката и уређаја.
* **Одлука о уређењу насеља** (Општински службени гласник 8/97) - Овом одлуком се уређују услови и мере за уређење насеља, одржавање, коришћење и заштита комуналних објеката, одржавање чистоће јавних , других површинаи др.
* **Одлука о облику и начину плаћања комуналних услуга** (Општински службени гласник бр 9/2000, 2002 и др) - Овом одлукомуређује се начин наплате комуналних услуга и облици комуналних услуга.
* **Ценовник основних комуналних услуга**, на које сагласност даје оснивач .

**Начин финансирања:**

Предузеће се финансира из сопствених средстава. Општина Чајетина као оснивач, према могућностима из буџета, може обезбедити одређена средства за инвестирање у даљи развој предузећа.

Годишњи програм пословања за 2025. годину усвојен је од стране Надзорног одбора 02.12.2024. године, Одлука број 6257-2/24, а сагласност је дала Скупштина општине Чајетина 26.12.2024.г. Решење број 02-206/2024-01.

**II ОБРАЗЛОЖЕЊЕ ПОСЛОВАЊА**

У периоду 01.01.2025. до 30.06.2025. године ово предузеће је обављало своју основну делатност( сакупљање, пречишћавање и дистрибуција воде) и ови приходи чине 54,65% од укупно остварених прихода у овом периоду. У плану за целу пословну 2025. годину ови приходи имају учешће од 47,42%.

Остали планирани приходи остварени су у складу са могућностима и условима пословања у току прва два квартала пословне 2025. године.

**III ОБРАЗЛОЖЕЊЕ ОБРАЗАЦА**

1. БИЛАНС УСПЕХА

Пословни приходи у износу од 250.720 хиљада динара обухватају приходе од основне делатности 148.462 хиљаде динара , а остало су приходи од грађевинских радова,прикључака на месне водоводе , услуге обједињене наплате комуналних услуга , зимског одржавања улица и путева, приходи по основу државних давања и условљених донација, остали приходи.

Пословни расходи укупно износе 259.706 хиљада динара од чега су трошкови зарада и остали лични расходи 133.045 хиљада динара, амортизација 22.291 хиљада динара , трошкови материјала 41.450 хиљада динара, трошкови горива и енергија 23.352 хиљада динара, трошкови производних услуга 27.597 хиљада динара , нематеријални трошкови 11.971 хиљада динара. Остварен је пословни губитак у износу од 8.986 хиљада динара. У овом периоду остварен је добитак из финансирања у износу од 3.769 хиљадa динара , а узимајући у обзир и остале расходе од 256 хиљада динара , остале приходе од 9.319 хиљада динара, расходе од усклађивања вредности имовине 8.500 хиљада динара, приходе од усклађивања вредности имовине 7.500 хиљада динара, расходе ранијег периода 99 хиљада динара , укупан добитак 01.01.2025.-30.06.2025. године износи 2.747 хиљада динара пре опорезивања. Порески расход за потребе овог извештаја није утврђиван, обрачун ће бити урађен на крају пословне године.

Финансијски резултат је утврђен на основу документације која је достављена на књижење до почетка израде кварталног извештаја. Редовни месечни трошкови за које није достављена документација (електрична енергија, трошкови за раднике преко агенцијског запошљавања,) су укључени у процењеном износу на основу претходног периода. Приходи и расходи од усклађивања вредности финансијске имовине, приходи по основу условљених донација обухваћени су овим обрачуном у срaзмерноном износу у односу на планиране за целу пословну 2025. годину. Такође, за потребе израде овог извештаја, у сврху што реалнијег сагледавања пословања предузећа у првој половини године, у приходе је укључен процењени износ (38.161 хиљада динара) дела грађевинских радова који су у току, а према степену завршености до краја другог квартала 2025. године, и у расходе процењени износ трошкова материјала (12.000 хиљада динара), према процени прихода од грађевинских радова.

2. БИЛАНС СТАЊА

Укупна актива и пасива на крају другог квартала 2025.године износе 1.084.198 хиљада динара.

У активи стална имовина износи 733.477 хиљада динара и представља вредност ове имовине након увећања по основу набавке опреме у овом периоду и обрачуна амортизације за период 01.01.-30.06.2025.године.

 Стална имовина обухвата: грађевинске објекте 351.014 хиљада динара; постројења и опрему 366.157 хиљада динара; некретнине , постројења и опрему у припреми 10.962 хиљада динара; улагања на туђим некретнинама 3.290 хиљада динара; нематеријалну имовину 2.054 хиљада динара.

 Обртна имовима износи 350.721 хиљада динара . Обртна имовина обухвата: залихе 54.533 хиљада динара; потраживања по основу продаје 112.773 хиљада динара; остала краткорочна потраживања 31.507 хиљада динара; краткорочни финансијски пласмани 2.445 хиљада динара; готовина и готовински еквиваленти 109.333 хиљада динара; краткорочна активна временска разграничења 40.056 хиљада динара, стална имовина која се држи за продају 74 хиљада динара.

Пасиву, укупног износа 1.084.198 хиљада динара чине: укупан капитал 853.632 хиљада динара, дугорочна резервисања и обавезе 31.748 хиљада динара, краткорочне обавезе 114.828 хиљада динара , одложене пореске обавезе 6.845 хиљада динара, дугорочни одложени приходи и примљне донације 77.145 хиљадa динара.

Укупан капитал у износу од 853.632 хиљаде динара обухвата : основни капитал (државни) 608.520 хиљада динара; нераспоређени добитак ранијих година 242.365 хиљада динара; добитак текућег периода 2.747 хиљада динара.

 Дугорочна резервисања и дугорочне обавезе укупног износа 31.748 хиљада динара обухватају: дугорочни кредити 19.954 хиљада динара; резервисања за накнаде и друге бенефиције запослених 11.794 хиљада динара.

Краткорочне обавезе укупног износа од 114.828 хиљада динара обухватају: део дугорочних кредита који доспева до годину дана 4.603 хиљада динара; примљени аванси 22.651 хиљада динара; обавезе према добављачима 37.590 хиљада динара; остале краткорочне обавезе 43.435 хиљада динара, остале обавезе из пословања 394 хиљада динара; краткорочна пасивна временска разграничења 6.155 хиљада динара.

3. ИЗВЕШТАЈ О ТОКОВИМА ГОТОВИНЕ

*У*  извештају о токовима готовине стање готовине на крају обрачунског периода мање је у односу на планом предвиђено. Планирано је 113.000 хиљада динара , а стање на дан 30.06.2025.године је 109.333 хиљада динара. У току прва два квартала пословне 2025. године остварен је нето прилив у износу од 29.872 хиљада динара, па са готовином на почетку обрачунског периода (79.461) стање готовине 30.06.2025.године износи 109.333 хиљада динара.

Из пословних активности остварен је нето прилив у износу од 62.403 хиљада динара, из активности инвестирања остварен је нето одлив у износу од 49.588 хиљада динара, из активности финансирања остварен је нето прилив у износу од 17.057 хиљада динара , што укупно чини нето прилив од 29.872 хиљада динара.

4. ТРОШКОВИ ЗАПОСЛЕНИХ

Трошкови зарада запослених у периоду од 01.01.-30.06.2025. године су у планираним оквирима, (трошкови зарада су остварени 84% у односу на планиране за прва два квартала 2025.године).

Накнаде члановима надзорног одбора остварене су 100%, путни трошкови запослених остварени су 80%, дневнице за службено путовање остварене су 43%, накнаде трошкова на службеном путу остварене су 35%, а све у односу на планирано за прва два квартала 2025. године.

5. ДИНАМИКА ЗАПОСЛЕНИХ

Планирано је да је на крају другог квартала пословне 2025. године број запослених на неодређено време 96, број запослених на одређено време 10. Остварено је 87 запослених на неодређено време и 9 запослених на одређено време.

6. РАСПОН ПЛАНИРАНИХ И ИСПЛАЋЕНИХ ЗАРАДА

У табели Распон планираних и исплаћених зарада дати су подаци о највишој и најнижој исплаћеној заради за запослене без пословодства , укупно просечно исплаћена зарада је мања од планом предвиђене просечне зараде за запослене без пословодства. Подаци о исплаћеној заради за пословодство односе се на зараду директора, просечно исплаћена зарада је мања од просечне зараде која је планом предвиђена.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

У плану за 2025. годину нису предвиђене субвенције и остали приходи из буџета.

 8. СРЕДСТВА ЗА ПОСЕБНЕ НАМЕНЕ

Од средстава за посебне намене планирани су трошкови репрезентације , рекламе и пропаганде.

Трошкови репрезентације су остварени 77% у односу на планиране за прва два квартала 2025. године.

Трошкови за рекламу и пропаганду остварени су 34% у односу на планиране за прва два квартала 2025. године.

9. КРЕДИТНА ЗАДУЖЕНОСТ

Предузеће на дан 30.06.2025. године има обавезу по кредитима за набавку опреме у укупном износу од 209.567,50 евра. Месечне обавезе по основу кредита су 6.555 евра у динарској противвредности по средњем курсу НБС на дан плаћања рате главнице. Плаћање камате врши се по истеку месеца и износи приближно 870 евра, такође у динарској противвредности по средњем курсу НБС на дан плаћања. Кредитна задуженост је повећана у односу на претходни квартал из разлога што је предузеће у месецу мају задужено код банке Интеса кредитом у износу од 170.591,69 евра за потребе делимичног финансирања набавке грађевинске машине - ровокопач са диском.

10. ИЗВЕШТАЈ О ИНВЕСТИЦИЈАМА

У прегледу планираних и остварених инвестиција у току прва два квартала 2025. године може се видети која је опрема набављена и у ком износу. Опрема чија је набавка планирана , а није реализована , набавке ће се обавити у наредном периоду у складу са потребама и могућностима предузећа.

11. ПОТРАЖИВАЊА, ОБАВЕЗЕ И СУДСКИ СПОРОВИ

У табели потраживања приказана је старосна структура потраживања од купаца по периодима са напоменом да су за потраживања од грађана за комуналне услуге , а која су старија од 12 месеци , предати предлози за извршење јавним извршитељима.

Структура Потраживња укупног бруто износа од 178.013.052 динара је следећа:

- Купци – привреда Златибор и Чајетина................................................................. 66.039.851 динара

- Купци – привреда Мачкат (стари водовод)............................................................ 1.869.027 динара

- Купци – привреда Сиригојно .................................................................................. 1.518.478динара

- Купци – привреда Мачкат (нови водовод).............................................................. 2.081.519 динара

- Купци- домаћинства и власници викенд кућа и апартмана(за воду)................... 66.051.809 динара

- Купци- домаћинства и власници викенд кућа и апартмана(за смеће)................. 25.258.957 динара

- Купци- домаћинства и власници викенд кућа и апартмана(трош.извршења)..... 7.066.559 динара

- Купци-физичака лица (остале услуге)................................................................ 8.126.852 динара

У износ укупног потраживања укључено је и редовно месечно фактурисање за комуналне услуге за јун 2025.године по основу фактура издатих 30.06.2025. године и то за купце – привреда у износу од 7.412.069 динара и купце-домаћинства и власници викенд кућа и апартмана у износу од 28.741.529 динара.

У табели обавезе приказане су обавезе према добављачима по периодима . Предузеће све обавезе према добављачима измирује у законском року.

**IV ЗАКЉУЧНА РАЗМАТРАЊА И НАПОМЕНЕ**

На основу анализе и разматрања кретања прихода и расхода као и ставки биланса стања и токова готовине, предузеће своје активности у наредном периоду текуће пословне године мора усмерити на интензивније ангажовање на завршетку и обрачуну грађевинских радова који су у току, као и на новим радовима, а све у сарадњи са оснивачем Општином Чајетина и у складу са закљученим уговорима о изградњи објеката водовода и канализације. Приходи од основне делатности (сакупљање,пречишћавање и дистрибуција воде) у овом периоду остварени су 43,66% у односу на планиране за целу пословну 2025. годину (планирано 340.000 хиљада динара, остварено 148.462 хиљаде динара). Што се тиче ових прихода очекује се повећање током трећег квартала , јер је то период када долази до повећања количине потрошње воде.

Датум: 30.07.2025. \_\_\_\_\_\_\_\_\_\_\_\_\_\_\_\_\_\_

 Потпис